ประกาศคณะกรรมการตุลาการศาลยุติธรรมประกาศคณะกรรมการตุลาการศาลยุติธรรมเรื่องหลักเกณฑ์และวิธีการประชุมและเลือกกันเองของผู้แทนฝ่ายนายจ้างและผู้แทนฝ่ายลูกจ้างเพื่อแต่งตั้งเป็นผู้พิพากษาสมทบในศาลแรงงาน อาศัยอำนาจตามความในมาตรา๑๔ แห่งพระราชบัญญัติจัดตั้งศาลแรงงานและวิธีพิจารณาคดีแรงงาน พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติจัดตั้งศาลแรงงานและวิธีพิจารณาคดีแรงงาน(ฉบับที่ ๒) พ.ศ. ๒๕๕๐ คณะกรรมการตุลาการศาลยุติธรรมออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศคณะกรรมการตุลาการศาลยุติธรรมเรื่อง หลักเกณฑ์และวิธีการประชุมและเลือกกันเองของผู้แทนฝ่ายนายจ้างและผู้แทนฝ่ายลูกจ้างเพื่อแต่งตั้งเป็นผู้พิพากษาสมทบในศาลแรงงานข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้ก.ต. หมายความว่า คณะกรรมการตุลาการศาลยุติธรรมก.บ.ศ. หมายความว่า คณะกรรมการบริหารศาลยุติธรรมศาลแรงงาน หมายความว่า ศาลแรงงานกลาง ศาลแรงงานภาคหรือศาลแรงงานจังหวัดคณะกรรมการหรือองค์กรที่เกี่ยวกับแรงงาน หมายความว่าคณะกรรมการหรือองค์กรที่เกี่ยวกับแรงงานตามประกาศของคณะกรรมการตุลาการศาลยุติธรรมอธิบดี หมายความว่าอธิบดีกรมสวัสดิการและคุ้มครองแรงงานหรือผู้ซึ่งอธิบดีกรมสวัสดิการและคุ้มครองแรงงานมอบหมายผู้แทน หมายความว่าผู้แทนฝ่ายนายจ้างหรือผู้แทนฝ่ายลูกจ้างซึ่งได้รับการเสนอชื่อโดยกระทรวงแรงงานหรือคณะกรรมการหรือองค์กรที่เกี่ยวกับแรงงานและผ่านการตรวจสอบคุณสมบัติจากอธิบดีว่ามีคุณสมบัติและไม่มีลักษณะต้องห้ามตามมาตรา๑๔/๑ (๕) หรือ (๖) แห่งพระราชบัญญัติจัดตั้งศาลแรงงานและวิธีพิจารณาคดีแรงงาน พ.ศ.๒๕๒๒ แล้วแต่กรณีการประชุม หมายความว่าการประชุมเพื่อเลือกกันเองของผู้แทนฝ่ายนายจ้างและผู้แทนฝ่ายลูกจ้างตามมาตรา ๑๔ (๒)แห่งพระราชบัญญัติจัดตั้งศาลแรงงานและวิธีพิจารณาคดีแรงงาน พ.ศ. ๒๕๒๒ข้อ ๔ ให้ประธานศาลฎีการักษาการตามประกาศนี้หมวด ๑การเสนอชื่อผู้แทนฝ่ายนายจ้างและผู้แทนฝ่ายลูกจ้าง ข้อ ๕ ให้กระทรวงแรงงานหรือคณะกรรมการหรือองค์กรที่เกี่ยวกับแรงงาน เสนอชื่อผู้แทนฝ่ายนายจ้างหรือผู้แทนฝ่ายลูกจ้างที่จะเข้าร่วมประชุมและเลือกกันเองเพื่อแต่งตั้งเป็นผู้พิพากษาสมทบฝ่ายนายจ้างหรือผู้พิพากษาสมทบฝ่ายลูกจ้างในศาลแรงงานต่ออธิบดีได้ตามจำนวนและภายในระยะเวลาที่อธิบดีกำหนด สำหรับการเลือกแต่ละครั้ง ทั้งนี้ โดยคำนึงถึงการกระจายโอกาสให้แก่ตัวแทนของทุกฝ่ายข้อ ๖ให้อธิบดีดำเนินการตรวจสอบคุณสมบัติของผู้ได้รับการเสนอชื่อเป็นผู้แทนฝ่ายนายจ้างและผู้แทนฝ่ายลูกจ้างตามมาตรา๑๔/๑ (๕) (๖) และ (๗) แห่งพระราชบัญญัติจัดตั้งศาลแรงงานและวิธีพิจารณาคดีแรงงานพ.ศ. ๒๕๒๒ แล้วแจ้งผลการตรวจสอบคุณสมบัติดังกล่าวให้ผู้ได้รับการเสนอชื่อกระทรวงแรงงานหรือคณะกรรมการหรือองค์กรที่เกี่ยวกับแรงงานซึ่งเสนอชื่อบุคคลดังกล่าวทราบในกรณีที่อธิบดีแจ้งว่าผู้ได้รับการเสนอชื่อรายใดขาดคุณสมบัติตามวรรคหนึ่งให้กระทรวงแรงงาน หรือคณะกรรมการหรือองค์กรที่เกี่ยวกับแรงงาน ซึ่งเป็นผู้เสนอชื่อบุคคลดังกล่าวมีสิทธิอย่างใดอย่างหนึ่ง ดังต่อไปนี้(๑) อุทธรณ์ต่อ ก.ต. ภายในเจ็ดวันนับแต่วันที่ได้รับแจ้งคำวินิจฉัยอุทธรณ์ของ ก.ต. ให้เป็นที่สุด(๒)เสนอชื่อบุคคลอื่นแทนผู้ได้รับการเสนอชื่อคนเดิมได้อีกครั้งหนึ่งภายในเจ็ดวันนับแต่วันที่ได้รับแจ้งในกรณีนี้ให้อธิบดีดำเนินการตามวรรคหนึ่ง และถ้าอธิบดีแจ้งว่าผู้นั้นขาดคุณสมบัติ กระทรวงแรงงานหรือคณะกรรมการหรือองค์กรที่เกี่ยวกับแรงงานซึ่งเป็นผู้เสนอชื่อบุคคลดังกล่าวมีสิทธิอุทธรณ์โดยให้นำความใน (๑)มาใช้บังคับโดยอนุโลมเมื่ออธิบดีรับผู้ได้รับการเสนอชื่อรายใดแล้วให้อธิบดีให้หมายเลขประจำตัวผู้ได้รับการเสนอชื่อที่จะใช้ในการลงคะแนนในวันประชุมเพื่อเลือกกันเองแก่ผู้ได้รับการเสนอชื่อรายนั้นตามลำดับของการรับหมวด ๒การประชุม ข้อ ๗ เมื่อดำเนินการตามข้อ ๖ เสร็จแล้วให้อธิบดีนัดประชุมผู้แทนฝ่ายนายจ้างและผู้แทนฝ่ายลูกจ้างที่ได้รับการเสนอชื่อซึ่งมีคุณสมบัติและไม่มีลักษณะต้องห้ามตามมาตรา ๑๔/๑ (๕) หรือ (๖)แห่งพระราชบัญญัติจัดตั้งศาลแรงงานและวิธีพิจารณาคดีแรงงาน พ.ศ. ๒๕๒๒ แล้วแต่กรณี เพื่อเลือกผู้ที่จะได้รับแต่งตั้งเป็นผู้พิพากษาสมทบกันเองโดยไม่ชักช้าการนัดประชุมให้ทำเป็นหนังสือโดยส่งทางไปรษณีย์และประกาศรายชื่อกับหมายเลขประจำตัวของผู้แทนที่ใช้ในการลงคะแนน วัน เวลาและสถานที่ประชุม เว้นแต่เมื่อได้บอกนัดในที่ประชุมคราวก่อนแล้วในการส่งหนังสือนัดประชุมทางไปรษณีย์ให้ส่งบัญชีรายชื่อและหมายเลขประจำตัวผู้แทนที่ใช้ในการลงคะแนนไปด้วยข้อ ๘ ให้ผู้แทนที่เข้าประชุมแสดงตนพร้อมหลักฐานบัตรประจำตัวประชาชนหรือหลักฐานอื่นใดที่ใช้แทนบัตรประจำตัวประชาชน ตามข้อ ๒๒ ก่อนเข้าประชุมข้อ ๙ การประชุมให้ดำเนินการโดยเปิดเผยและต้องมีผู้แทนมาประชุมไม่น้อยกว่ากึ่งหนึ่งของจำนวนผู้แทนทั้งหมดตามบัญชีรายชื่อจึงเป็นองค์ประชุมในการประชุมครั้งใดหากมีผู้แทนมาไม่ครบองค์ประชุม ทำให้ต้องเลื่อนการประชุมเพราะเหตุดังกล่าวและประธานได้มีการนัดประชุมเรื่องนั้นอีกภายในสิบสี่วันนับแต่วันนัดประชุมที่เลื่อนมาหากการประชุมครั้งหลังนี้มีผู้แทนไม่น้อยกว่าหนึ่งในสามของจำนวนผู้แทนทั้งหมดตามบัญชีรายชื่อให้ถือว่าเป็นองค์ประชุมแต่ทั้งนี้ ต้องระบุความประสงค์ให้เกิดผลตามประกาศนี้ไว้ในหนังสือนัดประชุมด้วยหลักเกณฑ์ว่าด้วยองค์ประชุมตามวรรคหนึ่งและวรรคสองมิให้นำมาใช้บังคับเมื่อประธานในการประชุมได้เปิดการประชุมและเริ่มมีการลงคะแนนเพื่อเลือกกันเองแล้วข้อ ๑๐ ห้ามมิให้มีการแสดงความคิดเห็นหรืออภิปรายในการประชุมข้อ ๑๑ ห้ามมิให้มีการหาเสียงหรือชักชวนให้ลงคะแนนให้ผู้หนึ่งผู้ใดในบริเวณที่ประชุมข้อ ๑๒ ให้อธิบดีทำหน้าที่เป็นประธานในการประชุมข้อ ๑๓ ประธานในการประชุมมีอำนาจดังนี้(๑) ดำเนินการประชุม ควบคุมการประชุม และรักษาความเรียบร้อยในการประชุม ทั้งนี้ ให้มีอำนาจออกข้อบังคับการประชุมใดๆ ตามสมควรเพื่อให้การประชุมเป็นไปด้วยความเรียบร้อย(๒) ปรึกษาที่ประชุมในปัญหาใด ๆ(๓) สั่งให้ผู้แทนที่กระทำการฝ่าฝืนข้อ ๑๑ หรือข้อ ๑๒ซึ่งประธานได้เตือนหรือห้ามปรามแล้วก็ยังฝ่าฝืนอยู่ออกจากที่ประชุมโดยมีกำหนดเวลาหรือไม่มีกำหนดเวลาก็ได้ หากผู้นั้นขัดขืน ประธานมีอำนาจสั่งเจ้าหน้าที่รักษาความปลอดภัยให้นำตัวออกไปจากสถานที่ประชุม(๔) สั่งพักการประชุม เลื่อนการประชุมหรือเลิกการประชุมได้ตามที่เห็นสมควร(๕) วินิจฉัยชี้ขาดคำคัดค้านการดำเนินการประชุมตามข้อ ๑๔ข้อ ๑๔ ในขณะประชุมหากผู้แทนที่เข้าประชุมเห็นว่าการดำเนินการประชุมเป็นไปโดยไม่ถูกต้องหรือไม่ชอบด้วยกฎหมายก่อนเวลาเปิดการลงคะแนนให้ผู้แทนนั้นมีสิทธิคัดค้านต่อประธานในการประชุมได้โดยวิธีชูมือประธานในการประชุมต้องให้โอกาสผู้แทนนั้นชี้แจงแล้วให้ประธานในการประชุมวินิจฉัยว่าการดำเนินการประชุมเป็นไปโดยถูกต้องหรือชอบด้วยกฎหมายหรือไม่คำวินิจฉัยของประธานในการประชุมให้เป็นที่สุดหมวด ๓วิธีการเลือก ข้อ ๑๕ ให้อธิบดีเตรียมการประชุม ดังต่อไปนี้(๑) จัดทำบัญชีรายชื่อหมายเลขประจำตัวของผู้แทนที่จะใช้ในการลงคะแนนและบัญชีรายชื่อผู้ทำหน้าที่ลงคะแนน(๒) จัดหาอุปกรณ์สำหรับใช้ลงคะแนนดังนี้(ก) บัตรลงคะแนน(ข) หีบบัตรลงคะแนน(ค) คูหาสำหรับลงคะแนน(ง) เครื่องเขียน(จ) กระดานดำ กระดาษ หรืออุปกรณ์อย่างอื่นที่คล้ายคลึงกันเพื่อใช้ในการนับคะแนนบัตรลงคะแนนให้เป็นไปตามแบบท้ายประกาศนี้และบัตรทุกบัตรต้องมีลายมือชื่อของอธิบดีลงนามกำกับเป็นหลักฐานข้อ ๑๖ การเลือกกันเองของผู้แทนให้ใช้วิธีทำเครื่องหมายกากบาทด้วยปากกาลงในช่องทำเครื่องหมายในบัตรลงคะแนนให้ตรงกับหมายเลขประจำตัวของผู้แทนที่ใช้ในการลงคะแนนซึ่งตนต้องการเลือกข้อ ๑๗ ให้อธิบดีแต่งตั้งคณะกรรมการตรวจนับคะแนนขึ้นคณะหนึ่งมีจำนวนไม่น้อยกว่าสี่คนคณะกรรมการตรวจนับคะแนนตามวรรคหนึ่งให้ประกอบด้วยประธานกรรมการหนึ่งคนและกรรมการไม่น้อยกว่าสามคนโดยประธานกรรมการและกรรมการไม่น้อยกว่าหนึ่งคนให้แต่งตั้งจากข้าราชการกรมสวัสดิการและคุ้มครองแรงงานส่วนกรรมการที่เหลือให้แต่งตั้งจากผู้มีสิทธิเลือกตั้งสมาชิกสภาผู้แทนราษฎรให้อธิบดีแต่งตั้งเจ้าหน้าที่ของรัฐทำหน้าที่รักษาความปลอดภัยและสนับสนุนในการปฏิบัติหน้าที่ของคณะกรรมการตรวจนับคะแนนในวันประชุมถ้าถึงเวลาลงคะแนนแล้ว มีกรรมการตรวจนับคะแนนมาปฏิบัติหน้าที่ไม่ถึงสี่คน ให้คณะกรรมการตรวจนับคะแนนที่มีอยู่ในขณะนั้นแต่งตั้งผู้มีสิทธิเลือกตั้งสมาชิกสภาผู้แทนราษฎรเป็นกรรมการตรวจนับคะแนนจนครบสี่คนข้อ ๑๘ คณะกรรมการตรวจนับคะแนนมีอำนาจหน้าที่ดังต่อไปนี้(๑)จัดระเบียบและควบคุมดูแลให้ความสะดวกแก่ผู้แทนเพื่อให้การลงคะแนนเป็นไปด้วยความเรียบร้อยรวมทั้งต้องมิให้ผู้ใดเข้าไปในบริเวณสถานที่และคูหาสำหรับลงคะแนนเว้นแต่ผู้มีหน้าที่เกี่ยวกับการลงคะแนนหรือผู้ที่จะเข้าไปใช้สิทธิลงคะแนนในระหว่างเวลาเปิดการลงคะแนน(๒) ตรวจสอบบัญชีรายชื่อผู้แทน อ่านชื่อ และหมายเหตุลงในบัญชีรายชื่อผู้แทน(๓) จัดระเบียบในการเข้าไปลงคะแนนให้เป็นไปด้วยความเรียบร้อยบริสุทธิ์และยุติธรรม(๔) พิจารณาตัดสิทธิลงคะแนนของผู้แทนที่ไม่ปฏิบัติตามข้อ ๒๔ หรือฝ่าฝืนข้อ๒๕ในการปฏิบัติหน้าที่ตามวรรคหนึ่งคณะกรรมการตรวจนับคะแนนจะมอบหมายให้กรรมการตรวจนับคะแนนคนใดคนหนึ่งทำการแทนก็ได้ข้อ ๑๙ การวินิจฉัยชี้ขาดของคณะกรรมการตรวจนับคะแนนให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้ามีคะแนนเท่ากันให้ประธานกรรมการในที่ประชุมออกเสียงเพิ่มขึ้นได้อีกหนึ่งเสียงเป็นเสียงชี้ขาดข้อ ๒๐ ให้อธิบดีแต่งตั้งเจ้าหน้าที่นับคะแนนอย่างน้อยหนึ่งคนจากข้าราชการกรมสวัสดิการและคุ้มครองแรงงานเพื่อทำหน้าที่ดังต่อไปนี้(๑) จ่ายบัตรลงคะแนนให้ผู้แทนที่เข้าร่วมประชุมคนละ ๑ ใบตามจำนวนผู้แทนที่มาประชุมและให้ผู้แทนลงลายมือชื่อไว้เป็นหลักฐานในกรณีที่บัตรลงคะแนนใดรับไปแล้วเกิดชำรุดเสียหายให้นำบัตรดังกล่าวมาแลกบัตรใหม่(๒) อำนวยความสะดวกให้ผู้แทนในการไปลงคะแนนเสียงให้เป็นไปด้วยความเรียบร้อย(๓) นับและรวมคะแนนข้อ ๒๑ เมื่อถึงเวลาเปิดการลงคะแนน ให้ประธานกรรมการเปิดหีบบัตรลงคะแนนต่อหน้าผู้แทนซึ่งอยู่ณสถานที่ลงคะแนนเพื่อแสดงว่าไม่มีบัตรลงคะแนนหรือสิ่งใดในหีบบัตรลงคะแนนและให้คณะกรรมการตรวจนับคะแนนบันทึกการเปิดและปิดหีบบัตรลงคะแนนโดยให้คณะกรรมการตรวจนับคะแนนลงลายมือชื่อในบันทึกนั้นและให้ผู้แทนไม่น้อยกว่าสองคนซึ่งอยู่ ณสถานที่ลงคะแนนในขณะนั้นลงลายมือชื่อเป็นพยานในบันทึกนั้นด้วยข้อ ๒๒ ในระหว่างเวลาเปิดการลงคะแนนเพื่อเลือกกันเองให้ผู้แทนไปแสดงตนต่อกรรมการตรวจนับคะแนน โดยแสดงบัตรประจำตัวประชาชนหรือบัตรหรือหลักฐานอื่นใดของทางราชการหรือหน่วยงานของรัฐ ที่มีรูปถ่ายสามารถแสดงตนได้และมีหมายเลขประจำตัวประชาชนของผู้ถือบัตรแล้วให้กรรมการตรวจนับคะแนนตรวจสอบชื่อในบัญชีรายชื่อผู้แทนและจดแจ้งหมายเหตุในบัญชีรายชื่อผู้แทนว่าผู้นั้นมาใช้สิทธิลงคะแนนแล้วและให้เจ้าหน้าที่นับคะแนนจ่ายบัตรลงคะแนนให้ผู้นั้นหนึ่งชุดบัตรประจำตัวประชาชนที่หมดอายุแล้วให้ใช้แสดงตนตามวรรคหนึ่งได้ในกรณีที่สงสัยว่าผู้ที่มาแสดงตนเพื่อลงคะแนนนั้นไม่ใช่เป็นผู้แทนให้คณะกรรมการตรวจนับคะแนนเป็นผู้วินิจฉัยชี้ขาดว่าผู้นั้นมีสิทธิลงคะแนนหรือไม่คำชี้ขาดของคณะกรรมการตรวจนับคะแนนให้เป็นที่สุด คณะกรรมการตรวจนับคะแนนต้องบันทึกคำวินิจฉัยและลงลายมือชื่อในบันทึกนั้นด้วยข้อ ๒๓ ในกรณีที่ผู้แทนใช้บัตรประจำตัวประชาชนเพื่อลงคะแนนให้กรรมการตรวจนับคะแนนจดหมายเลขของบัตรประจำตัวประชาชนและสถานที่ออกบัตรลงในบัญชีผู้แทนไว้เป็นหลักฐานในกรณีที่ผู้แทนใช้บัตรหรือหลักฐานอื่นเพื่อลงคะแนนให้กรรมการตรวจนับคะแนนปฏิบัติเช่นเดียวกับวรรคหนึ่งและให้ผู้แทนผู้นั้นลงลายมือชื่อหรือพิมพ์ลายนิ้วมือในบัญชีรายชื่อผู้แทนเป็นหลักฐานเพิ่มขึ้นด้วยข้อ ๒๔ ผู้แทนคนหนึ่งจะลงคะแนนเลือกผู้แทนด้วยกันเองได้ไม่เกินร้อยละสิบของจำนวนผู้พิพากษาสมทบที่ก.บ.ศ. กำหนดในเขตศาลแรงงานแต่ละแห่ง แต่ทั้งนี้ต้องไม่เกินหกหมายเลขในการคำนวณหาอัตราส่วนตามวรรคหนึ่งหากมีเศษ ให้มีสิทธิเลือกเพิ่มขึ้นอีกหนึ่งหมายเลขเมื่อผู้แทนได้รับบัตรลงคะแนนแล้วให้ไปยังคูหาลงคะแนนที่ว่างคราวละหนึ่งคนเพื่อลงคะแนน และเมื่อได้ลงคะแนนแล้วให้พับบัตรลงคะแนนแล้วนำบัตรลงคะแนนนั้นใส่ลงในหีบบัตรลงคะแนนด้วยตนเองต่อหน้ากรรมการตรวจนับคะแนนแล้วออกไปจากสถานที่และคูหาสำหรับลงคะแนน ทั้งนี้ต้องลงคะแนนให้เสร็จภายในเวลาอันสมควรข้อ ๒๕ ผู้แทนจะนำเอกสาร รวมทั้งวัตถุใด ๆซึ่งระบุรายชื่อหรือหมายเลขประจำตัวของผู้แทนที่ใช้ในการลงคะแนนเข้าไป ณสถานที่และคูหาสำหรับลงคะแนน หรือใช้เครื่องมือสื่อสารใดในขณะลงคะแนนไม่ได้ ทั้งนี้ ไม่ว่าด้วยเหตุผลใดก็ตามหมวด ๔การตรวจและรวมคะแนน ข้อ ๒๖ เมื่อไม่มีผู้แทนคนใดซึ่งอยู่ในที่ประชุมมาลงคะแนนแล้วให้การประชุมเพื่อลงคะแนนเลือกกันเองยุติลงให้ประธานในการประชุมสั่งปิดการประชุมและสั่งให้ดำเนินการตรวจและรวมคะแนนตามหลักเกณฑ์และวิธีการที่กำหนดในประกาศนี้ข้อ ๒๗ ให้เจ้าหน้าที่นับคะแนน นับคะแนน ณสถานที่ลงคะแนนนั้นรวดเดียวโดยเปิดเผยจนเสร็จ ห้ามมิให้เลื่อนหรือประวิงการนับคะแนนให้คณะกรรมการตรวจนับคะแนนประกาศผลของการนับคะแนนณสถานที่ลงคะแนนนั้นและให้จัดทำบัญชีรายชื่อผู้ได้รับเลือกซึ่งได้รับคะแนนเลือกมากที่สุดเรียงตามลำดับจนครบจำนวนไม่เกินสองเท่าของจำนวนผู้พิพากษาสมทบที่ก.บ.ศ. กำหนดไว้ แล้วมอบให้อธิบดีโดยเร็วในกรณีที่มีผู้ได้รับคะแนนเท่ากันในลำดับสุดท้ายทำให้มีจำนวนผู้ได้รับเลือกเกินกว่าจำนวนผู้พิพากษาสมทบตามวรรคสองให้คณะกรรมการตรวจนับคะแนนดำเนินการจับสลากระหว่างผู้ที่ได้รับคะแนนเท่ากันในลำดับสุดท้ายนั้นโดยเปิดเผยเพื่อให้ได้จำนวนผู้พิพากษาสมทบตามวรรคสองข้อ ๒๘ เมื่อการนับคะแนนเสร็จสิ้นแล้วให้คณะกรรมการตรวจนับคะแนนเก็บบัตรลงคะแนนที่ใช้นับคะแนนแล้วใส่ซองปิดผนึกโดยลงลายมือชื่อคณะกรรมการตรวจนับคะแนนกำกับไว้บนซองและแยกเก็บบัตรเสียไว้ต่างหาก แล้วมอบให้อธิบดีพร้อมกับบัญชีรายชื่อผู้ได้รับเลือกเมื่อประกาศผลการนับคะแนนแล้วอธิบดีจะทำลายบัตรลงคะแนนและเอกสารอื่นได้เมื่อพ้นระยะเวลาคัดค้านการลงคะแนนตามข้อ๓๑ แล้วไม่น้อยกว่าเจ็ดวันข้อ ๒๙ บัตรลงคะแนนต่อไปนี้ให้ถือว่าเป็นบัตรเสีย(๑) บัตรปลอม หรือบัตรที่ไม่มีลายมือชื่อของอธิบดีกำกับเป็นหลักฐาน(๒) บัตรที่ทำเครื่องหมายนอกช่องทำเครื่องหมาย(๓) บัตรที่มีเครื่องหมายหรือข้อความอื่นนอกจากเครื่องหมายกากบาท(๔) บัตรที่ไม่อาจทราบได้ว่าลงคะแนนให้กับผู้แทนคนใด(๕) บัตรที่มิใช่บัตรซึ่งเจ้าหน้าที่นับคะแนนมอบให้(๖) บัตรที่มิได้ทำเครื่องหมายลงคะแนน(๗) บัตรที่ทำเครื่องหมายเกินจำนวนผู้พิพากษาสมทบที่ตนมีสิทธิลงคะแนนตามข้อ๒๔บัตรดังกล่าวให้คณะกรรมการตรวจนับคะแนนสลักหลังว่าเสีย พร้อมทั้งระบุเหตุผลของการเป็นบัตรเสียและลงลายมือชื่อกำกับไว้ไม่น้อยกว่าสามคนภายใต้บังคับข้อ๓๐ ในการนับคะแนน หากปรากฏว่ามีบัตรเสียให้แยกบัตรเสียออกไว้เป็นส่วนหนึ่ง และห้ามมิให้นับบัตรเสียเป็นคะแนนเลือกตั้งไม่ว่ากรณีใดข้อ ๓๐ ในกรณีบัตรเสียที่มีลักษณะตามข้อ ๒๙ (๒)(๓) หรือ (๔) ให้ถือว่าเป็นบัตรเสียเฉพาะเครื่องหมายที่ทำนอกช่องทำเครื่องหมายเครื่องหมายหรือข้อความอื่นนอกจากเครื่องหมายกากบาทหรือเครื่องหมายที่ไม่อาจทราบได้ว่าลงคะแนนให้ผู้แทนคนใดหมวด ๕การคัดค้านผลการนับคะแนน ข้อ ๓๑ ภายใต้บังคับข้อ ๑๔เมื่อคณะกรรมการตรวจนับคะแนนประกาศผลการนับคะแนนแล้วถ้าผู้แทนที่เข้าประชุมเห็นว่า การลงคะแนนเป็นไปโดยไม่ถูกต้องหรือไม่ชอบด้วยกฎหมายให้มีสิทธิยื่นคำคัดค้านต่ออธิบดีภายในกำหนดเจ็ดวัน นับแต่วันประกาศผลการนับคะแนนเมื่ออธิบดีได้รับคำคัดค้านแล้วให้อธิบดีพิจารณาวินิจฉัยหรือมีคำสั่งภายในกำหนดสิบห้าวันนับแต่วันที่ได้รับคำคัดค้านแล้วแจ้งให้ผู้คัดค้านทราบผู้คัดค้านมีสิทธิอุทธรณ์ไปยัง ก.ต. ได้ภายในกำหนดสิบห้าวันนับแต่วันที่ผู้นั้นได้รับคำวินิจฉัยหรือคำสั่งดังกล่าวคำวินิจฉัยอุทธรณ์ของ ก.ต.ให้เป็นที่สุดในกรณีที่คำวินิจฉัยหรือคำสั่งของอธิบดีตามวรรคสองเป็นเหตุให้ผู้ได้รับการเลือกกลายเป็นผู้ไม่ได้รับการเลือกให้อธิบดีแจ้งให้ผู้นั้นทราบด้วย และให้ผู้นั้นมีสิทธิอุทธรณ์ไปยัง ก.ต. โดยให้นำความในวรรคสองมาใช้บังคับหมวด ๖การเลือกเพิ่ม ข้อ ๓๒ ในกรณีที่อธิบดีได้รับแจ้งจากเลขานุการก.ต.ให้ดำเนินการเพื่อให้ได้มาซึ่งผู้แทนฝ่ายนายจ้างหรือผู้แทนฝ่ายลูกจ้างเพิ่มเติมในศาลแรงงานใดให้อธิบดีดำเนินการเพื่อให้ได้มาซึ่งผู้พิพากษาสมทบสำหรับศาลแรงงานนั้นเพิ่มเติมให้ครบจำนวนที่กำหนดหรือครบจำนวนที่ได้รับแจ้งและให้นำความในหมวด ๑ หมวด ๒ หมวด ๓ หมวด ๔ และหมวด ๕ มาใช้บังคับโดยอนุโลมประกาศ ณ วันที่ ๒๕กรกฎาคม พ.ศ. ๒๕๕๑วิรัช ลิ้มวิชัยประธานศาลฎีกาประธานกรรมการตุลาการศาลยุติธรรม[เอกสารแนบท้าย]๑.บัตรลงคะแนนเลือกตั้งผู้พิพากษาสมทบศาลแรงงาน(ดูข้อมูลจากภาพกฎหมาย)ภิรมย์พร/ผู้จัดทำกวินทราดา/ผู้ตรวจ๑๐ พฤศจิกายน ๒๕๕๓[๑] ราชกิจจานุเบกษา เล่ม ๑๒๕/ตอนที่ ๙๕ ก/หน้า ๔๕/๒๒ สิงหาคม ๒๕๕๑